text: Lang kø efter færdselsuheld 
  25 juli 2017 kl. 15.54
  En bil og en lastbil er kørt sammen på Den Sønderjyske Motorvej. Det skaber en lang kø i sydgående retning. 
  En bil og en lastbil er kørt sammen på E45 Sønderjyske Motorvej i sydlig retning ud for Rødekro. Færdselsuheldet skete ved en sammenfletning. 
  - En lastbil kørte på motorvejen, og en personbil ville flette ind på motorvejen. Personbilen kørte ind i lastbilen, siger vagtchef Søren Stægaard, Syd- og Sønderjyllands Politi. 
  Bilerne kom hurtigt ud i nødsporet, men ét spor er fortsat spærret, og det skaber lang kø. Vagtchefen fortæller, der ikke er sket noget alvorligt med de involverede. 
  - Det er en lettere tilskadekommen, men det er ikke noget alvorligt. De kunne selv køre ind til siden i nødsporet efter uheldet.
  Opdateret: Højre spor er igen farbart.
  Så er højre sydgående spor genåbnet ved 70 #Aabenraa N: https://t.co/bUeqTfPZL1
  
  